Juba kooselu algul sai selgeks, et Natalia Jürvese perest korteriinimesi ei  saa - mehe kindel veendumus sai ka Nataliale omaseks. Milline aga on üks noorele perele sobilik maja?! See ei olnud neile põrmugi raske küsimus. Vastus peitus ju mõlema sees.  Kui Natalia ja tema abikaasa väikesed olid, veetsid mõlemad palju aega oma vanavanemate talukohtades. Maakodulik atmosfäär jäi mõlema südamesse nii kindlalt, et otsus oma perele palkmaja ehitada tuli küllaltki lihtsalt.  Tol ajal tegutses turul kolm Soome maju müüvat firmat. Valisime neist ühe välja, kuid paraku ei olnud  nende klienditeenindus tasemel. Finnlamellisse tulime tagasi seepärast, et selles firmas väärtustati meid,  ütleb naine.  Mõtlesime ka ümarpalgi peale, aga Viimsi vald, kus meil oli maalapike, ei lubanud palkmaju ehitada. Finnlamellist leiti meile suurepärane lahendus - meie maja nurgad peideti ilulaudadega ning nüüd näeb maja välja nagu tavaline puitvoodriga kaetud elamu.  Lisaks oli firma valmis perele eraprojekti tegema lisatasu võtmata:  Saime sellise kodu, millest unistasime. Meie  võtmed-kätte-projektis  ei tulnud meil silmitsi seista ühegi takistuse või ebameeldivusega.